text: Trump: Kanska mugu vit bara gera tað aftur
text: #000001
text: Fyrrverandi amerikanski forsetin, Donald Trump helt røðu í Washington D.C. týsdagin, har hann enn einaferð nevndi møguleikan at stilla uppaftur til forsetavalið í 2024
text: #000002
text: Týsdagin var Donald Trump aftur í amerikanska høvuðsstaðnum Washington D.C. fyri fyrstu ferð, síðan hann fór úr forsetaembætinum í januar 2021.
text: #000004
text: Hetta var í sambandi við toppfundi hjá tankasmiðjuni America First Policy Institute, har hann helt røðu.
text: #000005
text: Í hesum sambandi sipaði hann enn einaferð til, at valsvik varð framt í sambandi við forsetavalið í 2020, og at hann møguliga fór at stilla uppaftur á næsta vali.
text: #000006
text: – Tað valið var ein vanlukka. Ein háðan móti landi okkara, segði hann.
text: #000007
text: – Kanska mugu vit bara gera tað aftur.
text: #000008
text: Sambært Ritzau hevur Trump enn ikki váttað ella víst aftur, at hann fer at stilla upp enn einaferð. Seinastu árini hevur hann tó fleiri ferðir nevnt møguleikan.
text: #000009
text: Røðan hjá Trump skuldi snúgva seg um politikkin hjá republikanarunum í sambandi við miðskeiðisvalið, sum verður í november, og fáar tímar undan røðuni hjá Trump helt Mike Pence, ið var varaforseti undir Trump, eisini eina røðu í Washington. Røða hansara snúði seg um at hugsa um framtíðina heldur enn fortíðina.
text: #000010
text: – Summi hugsa nógv um fortíðina. Men val snúgva seg um framtíðina. Eg haldi, at konservativ mugu hugsa um framtíðina fyri at vinna valdið aftur, segði hann.
text: #000011